armvectores/hy_wikipedia_2023 huggingface dataset:
Ուերկալ դե Ալմերիա

Ուերկալ դե Ալմերիա (իսպ.՝ Huércal de Almería), բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Մեծ Ալմերիա շրջանում։ Տարածքը կազմում է 21 կմ2։ Բնակչությունը` 15628 մարդ (2010 թվականի տվյալներով)։ Պրովինցիայի վարչական կենտրոնից գտնվում է 5 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Huércal de Almería - Sistema de Información Multiterritorial de Andalucía
Huércal de Almería - Diputación Provincial de Almería Archived 2005-12-21 at the Wayback Machine.
Մուհամեդկալի Աբիլգազիև

Մուհամեդկալի Աբիլգազիև (ռուս.՝ Абылгазиев Мухамметкалый Дуйшекеевич, հունվարի 20, 1968(1968-01-20), Kochkor, Ղրղզական ԽՍՀ, ԽՍՀՄ), ղրղըզ պետական գործիչ։ 2018 թվականից Ղրղզստանի Հանրապետության վարչապետը։


== Կենսագրություն ==
Մուհամեդկալի Աբիլգազիևը ծնվել է 1968 թվականի հունվարի 20-ին Ղրղզստանի ԽՍՀ Նարինի մարզի Կոչկորի շրջանում։
1994 թվականին ավարտել է Սկրիաբինի անվան գյուղատնտեսական ինստիտուտը, մասնագիտությամբ՝ ագրոնոմ։ 1997 թվականին ավարտել Է Ղրղզստանի միջազգային համալսարանի տնտեսագիտության և բիզնեսի ֆակուլտետը։
1994-1999 թվականներին աշխատել է ֆինանսական ընկերություններում։
1999-2003 թվականներին աշխատել է Բիշքեկ քաղաքի զբաղվածության վարչությունում։
2003-2016 թվականներին աշխատել Է Ղրղզստանի Հանրապետության սոցիալական հիմնադրամում (2010-2016՝ հիմնադրամի ղեկավար)։
2016 թվականի ապրիլի 13-ից մինչև 2017 թվականի օգոստոսի 22-ը՝ Ղրղզստանի Հանրապետության առաջին փոխվարչապետ։
2017 թվականի օգոստոսի 22-ից մինչև 2017 թվականի օգոստոսի 25-ը՝ Ղրղզստանի Հանրապետության վարչապետի պաշտոնակատար։
2017 թվականի օգոստոսից մինչև սեպտեմբեր՝ Ղրղզստանի Հանրապետության նախագահի խորհրդական։
2017 թվականի սեպտեմբերի 12-ից մինչև 2018 թվականի մարտի 16-ը՝ Ղրղզստանի Հանրապետության նախագահի աշխատակազմի ղեկավարի առաջին տեղակալ։
2018 թվականի մարտի 16-ից մինչև 2018 թվականի ապրիլի 20-ը եղել Է Ղրղզստանի Հանրապետության նախագահի աշխատակազմի ղեկավարը։
2018 թվականի ապրիլի 20 թվականից առ այսօր՝ Ղրղզստանի Հանրապետության վարչապետ։


== Պարգևներ ==
ՂՀ աշխատանքի և սոցիալական պաշտպանության նախարարության պատվոգիր,
Չույայի մարզպետարանի պատվոգիր,
Բիշքեկ քաղաքի քաղաքապետարանի պատվոգիր,
Ղրղզստանի արհմիությունների կենտրոնական կոմիտեի պատվոգիր,
«ՂՀ սոցիալական հիմնադրամի գերազանցիկ» կրծքանշան,
«Հարկային ծառայության գերազանցիկ» կրծքանշան,
«Զինվորական ծառայության տարբերություն» II աստիճանի մեդալ։


== Ծանոթագրություններ ==


== Արտաքին հղումներ ==
Էջը Ղրղզստանի կառավարության կայքում
«Абылгазиев, Мухаммедкалый Дуйшекеевич»։ Энциклопедия: Персоны. Страны. Темы։ ИТАР-ТАСС։ Արխիվացված է օրիգինալից 2019-05-22-ին։ Վերցված է 2019-05-22
Լոպատով

Լոպատով (ուկրաիներեն՝ Лопатів), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Լոպատով գյուղում բնակվում էր 478 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձմեռ պապ և Ձյունանուշիկ

Ձմեռ պապ և Ձյունանուշիկ, ամանորյա կերպարներ Հայաստանում։ Ձմեռ պապը համարվում է ռուսական Ձեդ Մորոզի, արևմտյան Սանտա Կլաուսի, ֆրանսիական Պեր Նոելի, հայկական Կաղանդ պապի նմանօրինակը։
Ինչպես բոլոր երկրների Ձմեռ պապերը, հայկական Ձմեռ պապը ևս գալիս է հեռավոր Լապլանդիայից և իր հետ բերում է իր օգնականին, որը Հայաստանում կոչվում է Ձյունանուշ։


== Ծանոթագրություններ ==
Փաստաթղթային վերստուգում

Փաստաթղթային վերստուգում (երբեմն պարզապես՝ ռևիզիա, լատ.՝ revisio - կրկնակի ստուգում եմ) փաստաթղթային, որոշակի ժամանակահատվածում կազմակերպությունների, առանձին պաշտոնատար անձանց ֆինանսատնտեսական գործունեության ստուգում։ 
Փաստաթղթային աուդիտը վերաբերում է օրենքների ստուգման և հիմնական գործողությունների, աուդիտորական կազմակերպությունների, հաշվապահական հաշվառման հետազոտության և հաշվետվությունների օրինաչափության վերահսկման միջոցառումների համակարգին։
Միխայլովկա (Շահումյանի շրջան)

Միխայլովկա, գյուղ Արցախի Հանրապետության Շահումյանի շրջանում։ 1990-ական թվականների հայ-ադրբեջանական պատերազմից հետո գտնվում է հակառակորդի հսկողության տակ։ Գտնվում է Գանձակ քաղաքից 20 կմ հարավ։


== Բնակչություն ==
Գյուղ հիմնել են ռուս վերաբնակիչները։


== Բնակչություն ==
1907 թվականին ուներ 548 ռուս բնակիչ։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Աբդուլա Շահիգի տուն-թանգարան

Աբդուլա Շահիգի տուն-թանգարան (ադրբ.՝ Abdulla Şaiqin ev-muzeyi), տուն-թանգարան, որտեղ ապրել է ադրբեջանցի նշանավոր գրող Աբդուլա Շահիգը 1916-1959 թվականներին։ Թանգարանը գտնվում է Բաքվի Աբդուլա Շահիգ 21 փողոցում։ Թանգարանը գործում է Ադրբեջանական Հանրապետության Մշակույթի նախարարության ներքո ։


== Պատմություն ==
1900 թվականին Աբդուլա Շահիգը Թբիլիսիից տեղափոխվել է Բաքու և ապրել է Իչարի Շահարի մի փոքրիկ բնակարանում։ Դրանից հետո նա մի քանի անգամ փոխեց իր տեղը և ապրել է տարբեր բնակարաններում։ 1916 թվականին տեղափոխվել է 5 սենյականոց բնակարան փողոցի Ա. Շահիգը ,որը  կոչվում է «Աբդուլա Շահիգի տուն-թանգարան», որտեղ ապրել է մինչև իր կյանքի վերջը։ Այս բնակարանի հյուրերն էին Ահմեդ Ջավադը, Հուսեյն Ջավիդը, Ջաֆար Ջաբարլին, Միքայիլ Մուշֆիկը, Սամեդ Վուրղունը և ադրբեջանական մտավորականության այլ ներկայացուցիչներ։ Թանգարանը սկսեց գործել 1991 թվականի դեկտեմբերին։


== Գործունեություն ==
Թանգարանի հիմնադրամն ունի 8000 ցուցահանդես, նրանցից 700-ը ցուցադրվում են։ Թանգարանը մի շարք վայրերում հանդիպումներ, հիշատակի օրեր, մրցույթներ և այլ միջոցառումներ է իրականացնում։
Ամեն տարի տեղի է ունենում գրողի հիշատակի օրերը թանգարանում։


== Ցուցահանդես ==
Ցուցահանդեսը բաղկացած է չորս սենյակից։ Թանգարանում ցուցադրվում են ցուցահանդեսներ, որոնք արտացոլում են մանկությունը, երիտասարդությունը և կրթական տարիները, ինչպես նաև գրողի գրական գործունեությունը։ Չորրորդ սենյակը ծառայել է որպես Աբդուլա Շահիգի գրասենյակ, այնպես որ այստեղ հավաքվում են շատ անձնական իրեր։


== Տես նաև ==
Աբդուլա Շահիգ
Ջալիլ Մամեդկուլիզադեի տուն-թանգարան
Մամեդ Սաիդ Օրդուբադիի տուն-թանգարան
Սամեդ Վուրղունի տուն-թանգարան


== Ծանոթագրություններ ==
Աղի լիճ

Աղի լիճ, լճակ Հայաստանի Գեղարքունիքի մարզում, Սևանա լճի ավազանում, Գավառագետի հովտում։


== Ծանոթագրություններ ==
Նովի Սենտեգ

Նովի Սենտեգ (ռուս.՝ Новый Сентег), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 273 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իտալիայի փողոց (Երևան)

Իտալիայի փողոց, փողոց Երևանի Կենտրոն վարչական շրջանում։ Անվանվել է ի պատիվ Իտալիայի։


== Տվյալներ ==
Սկսվում է Շահումյանի անվան պուրակից (Մովսես Խորենացու փողոց) և ձգվում մինչև Մյասնիկյան հրապարակ (Սուրբ Գրիգոր Լուսավորչի փողոց)։ Հատող փողոցներ չունի։ Երթևեկությունը փողոցով միակողմանի է։


== Պատմություն ==
Նախկինում Երևանի այս հատվածում փողոց չկար։ 2002 թվականին Թատերական այգու մի մասը հատկացվեց ՀՀ-ում Իտալիայի դեսպանության շենքի կառուցման համար, որի հետ մեկտեղ նույն այգին շրջապատող առևտրային շարքի տների և ծառերի հաշվին կառուցվեց նաև Իտալիայի փողոցը։ Դեսպանատան բացումը տեղի ունեցավ 2002 թվականի հունիսի 2-ին։


== Նշանակալի օբյեկտներ ==
Փողոցի ձախ կողմում են.

«Կոնգրես» հյուրանոցը
ՀՀ-ում Իտալիայի դեսպանատունը
Թատերական այգին


== Պատկերասրահ ==

		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Պետրովկա (գյուղ, Դվուրեչենսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1790 թվականին։
2001 թվականի տվյալներով Պետրովկա գյուղում բնակվում էր 40 մարդ։ Բնակավայրը զբաղեցնում է 0,188 կմ² տարածք։ Բնակչության խտությունը կազմում էր 212,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կատաղի շներ

«Կատաղած շներ» (անգլ.՝ Reservoir Dogs), ամերիկացի անկախ ռեժիսոր Քվենտին Տարանտինոյի դեբյուտային կուլտային ֆիլմը։ Կինոնկարի սյուժեն կապված է կողոպուտի հետ, որից հետո հանցագործները հավաքվում են նշանակված վայրում՝ քաղաքի ծայրամասում գտնվող լքված պահեստում, և փորձում են պարզել, թե ով է իրենց մատնել։ Ֆիլմն առաջին անգամ ցուցադրվել է 1992 թվականի հունվարի 18-ին «Սանդենս» միջազգային կինոփառատոնի ժամանակ:87, իսկ նույն թվականի մայիսին մասնակցել է Կաննի կինոփառատոնի ծրագրին։
Ստանալով բազմաթիվ դրական արձագանքներ՝ այդ ժամանակ դեռևս քիչ հայտնի ռեժիսորի կինոժապավենը զարմանալիորեն արժանացել է հանդիսատեսի ջերմ ընդունելությանը։ Համաշխարհային վարձույթն սկսվել է 1992 թվականի սեպտեմբերին։ Դրամարկղային հասույթը գերազանցել է նախնական բյուջեն ավելի քանի երեք անգամ մինչև ԱՄՆ կինոթատրոններում ֆիլմի առաջին ցուցադրությունը:78։ Ֆիլմն արժանացել է միջազգային կինոփառատոնների ութ մրցանակների, մեծամասամբ առաջադրվել է Քվենտին Տարանտինոն։
Կինոքննադատները հիմնականում բարձր են գնահատել ֆիլմը, ինչը կարող է վկայել Rotten Tomatoes կայքի 95 տոկոսանոց միջին ցուցանիշը և Metacritic կայքի  78 տոկոսանոց վարկանիշը։ Կինոնկարի արժանիքների շարքում թվարկվել են Քվենտին Տարանտինոյի ռեժիսորական աշխատանքը, պատմության ընտրված ձևը, հաջող ընտրված դերասանական կազմը։


== Ծանոթագրություններ ==


== Արտաքին հղումներ ==
«Կատաղած շներ»(անգլ.) ֆիլմը Internet Movie Database կայքում  (Ստուգված է 27 Նոյեմբերի 2012)
«Կատաղած շներ» allmovie կայքում (անգլ.)
«Կատաղած շներ» Rotten Tomatoes կայքում (անգլ.)
Ջո Դանթե

Ջոզեֆ Դանթե կրտսեր (անգլ.՝ Joseph Dante, Jr., նոյեմբերի 28, 1946(1946-11-28), Մորիսթաուն, Նյու Ջերսի, ԱՄՆ), ավելի ճանաչված է որպես Ջո Դանթե  (Joe Dante), ամերիկացի կինոռեժիսոր և պրոդյուսեր, որը հայտնիություն է ձեռք բերել կատակերգություն և սարսափ ֆիլմերի ժանրում աշխատանքներով։
Առավել հայտնի աշխատանքները ներառվել են «Պիրանիա» (1978) և «Ոռնոց» (1981) պատկերներում, որոնք նկարահանվել են Ջոն Սեյլսի սցենարով։ Առաջին դրամարկղային հիթը «Գրեմլիններ»-ն էր (1984) և նրա շարունակությունը՝ «Գրեմլիններ 2։ Նոր խմբաքանակ»-ը (1990)։


== Կենսագրություն ==
Ջոզեֆ Դանթե կրտսերը ծնվել է 1946 թվականի նոյեմբերի 28-ին Նյու Ջերսի նահանգի Մորիսթաուն քաղաքում։ Նրա հայրը եղել է պրոֆեսիոնալ գոլֆ խաղացող։ Ջո Դանթեն իր կարիերան կինոյում սկսել է Ռոջեր Կորմանի հետ աշխատանքով։ Մոնտաժել է բազմաթիվ ֆիլմեր, մասնավորապես Ռոն Հովարդի «Մեծ ավտոմեքենայի գողություն» ֆիլմը, այնուհետև Ալան Արկուշի հետ նկարահանել է «Հոլիվուդ բուլվար» ֆիլմը։ Առաջին նախագիծը, որը ամբողջովին դրված էր Դանթեի ուսերին, դարձել է 1978 թվականի «Պիրանիա» սարսափ ֆիլմը։ Այնուհետև հաջորդել է «Ոռնոց» թրիլլերը։ Ֆիլմերը գրավել են Սթիվեն Սփիլբերգի ուշադրությունը, ում համար Դանթեն նկարահանել է «Մթնշաղի գոտի» ֆիլմի երրորդ մասը։ Այնուհետև հաջորդել են «Գրեմլիններ» և «Գրեմլիններ 2․ Նոր խմբաքանակ» ֆիլմերը։ Բացի այդ, Դանթեն Սփիլբերգի հետ աշխատել է «Ներքին տիեզերք» պատկերի վրա։ Դանթեի ֆիլմերի համար այցեքարտ են դարձել հատուկ էֆեկտները, ինչպես նաև այլ ֆիլմերին արված կատակ-հղումները։
1990-ական թվականների սկզբին Ջո Դանթեն Paramount Pictures կինոընկերության կողմից հաստատվել է որպես «Տեսիլք» ֆիլմի ռեժիսոր։
Դանթեն Ջեֆրի Բոումի հետ գրել է սցենարի սևագիր տարբերակը, սակայն այն բանից հետո, երբ ընկերությունը ֆիլմի նկարահանումները հետաձգել է մեկ տարով, Դանթեն թողել է նախագիծը և ավելի ուշ տիտրերում նշվել է միայն որպես բազմաթիվ գործադիր պրոդյուսերներից մեկը։


== Ֆիլմագրություն ==


=== Ռեժիսոր ===
1978՝ Պիրանիա
1979՝ Ռոքնռոլի դպրոց
1981՝ Ոռնոց
1982՝ Ոստիկանական ջոկատ
1983՝ Մթնշաղի գոտի
1984՝ Գրեմլիններ
1985՝ Հետազոտողներ
1986՝ Զարմանալի պատմություններ (Էպիզոդներ Բու և Գրիբլ)
1987՝ Ներքին տիեզերք
1987՝ Ամազոնուհիները լուսնի վրա
1990՝ Գրեմլիններ 2․ Նոր խմբաքանակ
1991—1992՝ Առեղծվածային քաղաք  Էյրին Ինդիանայում
1993՝ Ցերեկային ցուցահերթ
1994՝ Դուստրերը փախուստի մեջ
1997՝ Երկրորդ քաղաքացիական պատերազմ
1998՝ Զորապետ։ Ճակատամարտը Գալակտիկայի համար
1998՝ Զինվորիկներ
2003՝ Լունի Թյունզ։ Կրկին գործի մեջ
2005՝ Սարսափների վարպետներ (Էպիզոդ Վերադարձ տուն)
2006՝ Թակարդում բռնված
2007՝ Երկրի ամենամեծ շոուն
2007՝ C.S.I.. Հանցագործության վայրը Նյու Յորք
2009՝ Դարպասներ 3D
2012-2014՝ Հավայաններ 5.0


== Գրականություն ==
Joe Dante : [անգլ.] / Edited by Nil Baskar and Gabe Klinger. — Columbia University Press, 2013. — 256 p. — ISBN 978-3-901644-52-8.


== Ծանոթագրություններ ==
Ագրխոտուկ

Ագրխոտուկ (լատ.՝ Agrostis), խորխոնջ, դաշտախոտուկ, դաշտավլուկազգիների (հացազգիներ) ընտանիքի բազմամյա խոտաբույսերի ցեղ։ Հայտնի է 150 (այլ տվյալներով՝ 200), ՀՀ-ում 7 տեսակ, ագրխոտուկ  կարմիր (a. rubra), ագրխոտուկ հսկա (a. gigantae) և այլն։ Տարածված է բոլոր մարզերի խոնավ մարգագետիններում, ճահիճներում, ջրամբարների և գետերի ափերին։
Ցողունն ուղղաձիգ է, բարձրությունը՝ մինչև 150 սմ։ Տերևները տափակ են, անհարթ։ Ծաղկաբույլը հուրան է, հասկիկները՝ մանր, ծաղիկները՝ երկսեռ։ Ծաղկում է հունիս-հուլիսին։ Պտուղը հատիկ է։ Կերաբույս է։


== Ծանոթագրություններ ==
What Is Love? (մինի ալբոմ)

What Is Love? (անգլ. թարգմանաբար՝ «Ի՞նչ է սերը»), հարավկորեական գըրլ բենդ Twice-ի հինգերորդ մինի ալբոմը։ Այն թողարկվել է 2018 թվականի ապրիլի 9-ին JYP Entertainment ընկերության կողմից Iriver-ի աջակցությամբ։
Գլխավոր սինգլը գրվել և պրոդյուսացվել Է Պակ Ջին Յոնգի կողմից և այն պարունակում է թրեփի տարրեր։ Ալբոմի ստեղծման մեջ մասնակցել են միքանի կոմպոզիտորներ և երգերի հեղինակներ, ներառյալ խմբի անդամներ Չոնյոնը, Չեյոնը («Sweet Talker») և Ջիհյոն («Ho!»):
Վերահրատարակում Whast Is Loive? Summer Nights անվանումով թողարկվել է 2018 թվականի հուլիսի 9-ին։


== Նախադրյալներ և ռելիզ ==
2018-ի մարտին ԶԼՄ-ներում տեղեկություններ հայտնվեցին ապրիլին կայանալիք Twice-ի քամբեքի մասին, սակայն այդ պահին JYP Entertainment-ը հերքեց` հայտարարելով, որ վերադարձի ճշգրիտ ամսաթիվը դեռ քննարկվում է։ Երեք շաբաթ անց` մարտի 25-ին, խմբի ապրիլյան քամբեքն այնուամենայնիվ հաստատվեց, ինչպես նաև հայտնի դարձավ հինգերորդ մինի ալբոմի թողարկման ամսաթիվը, որն ստացել է What Is Love անվանումը` ապրիլի 9։
Մարտի 25-ին հրապարակվեց առաջին խմբային թիզերը։ Մարտի 27-ին, 29-ին, 30-ին և 31-ին հրապարակվել են մասնակիցների անհատական թիզերները։ Մարտի 29-ին հրապարակել են երկրորդ մեծ թիզերը։ Մարտի 30-ին հայտնի դարձավ նաև ապագա ալբոմի տրեկ-լիստը։ Մարտի 31-ին ներկայացրեցին «What Is Love?»-ի տեքստը։ Ապրիլի 1-ին YouTube-ի JYP Entertainment պաշտոնական ալիքում և V հավելվածում խմբի ալիքում հրապարակել են տեսահոլովակի թիզերը։


== Կոմերցիոն հաջողություն ==
Հարավային Կորեայում ալբոմը 2-րդ հորիզոնականում է հայտնվել Gaon չարթում, իսկ գլխավոր երգը գլխավորել է Gaon թվային հիթ-շքերթը։ Ալբոմը և նրա գլխավոր երգը ընդգրկվել են Billboard World Albums և World Digital Songs չարթերի 3-րդ հորիզոնականում։ What Is Love?-ը եղել է նաև Twice-ի առաջին ալբոմը, որը Billboard հիթ-շքերթում զբաղեցրել է 13-րդ հորիզոնականը[11]:


== Տրեկ-լիստ ==


== Չարթեր ==


== Մրցանակներ և առաջադրումներ ==


== Ծանոթագրություններ ==
Յաբլոնովկա (գյուղ, Դերաժնյայի շրջան)

Անվան այլ կիրառումների համար տե՛ս՝ ՅաբլոնովկաՅաբլոնովկա (ուկրաիներեն՝ Яблунівка), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Յաբլոնովկա գյուղում բնակվում էր 557 մարդ։ Բնակավայրը զբաղեցնում է 2266 կմ² տարածք։ Բնակչության խտությունը կազմում էր 245,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստանի բնակչության առողջության ցուցանիշներ


== Մոր և մանկան առողջության պահպանման ոլորտ ==
Մոր և մանկան առողջության պահպանության ԳՀ կենտրոնը (Երևան) Մոր և մանկան առողջության պահպանման ոլորտի ռազմավարական նպատակները երեխաների, դեռահասների, մայրերի վերարտադրողական առողջության պահպանումն ու երեխաների սնուցման բարելավումն են։ Անկախության հռչակումից հետո ՀՀ-ն, որպես ՄԱԿ-ի անդամ երկիր, միացել է այդ կազմակերպության ստանձնած պարտավորություններին։ Մոր և մանկան առողջության պահպանումը՝ որպես հիմնական գերակայություն, ամրագրված է ՀՀ Սահմանադրությամբ ու օրենքներով և արտացոլված է մի շարք ազգային ռազմավարական փաստաթղթերում, ՄԱԿ-ի պայմանագրերում, համաշխարհային հռչակագրերում և օրենքներում։ Մոր և մանկան առողջության պահպանման ոլորտում ռազմավարության հիմնական դրույթները հաստատվել և իրագործվում են «Մոր և մանկան առողջության պահպանման 2003-2015 թվականների ազգային ռազմավարությունը հաստատելու մասին» ՀՀ Կառավարության 2003 թվականի որոշմամբ և «Վերարտադրողական առողջության բարելավման 2007-2015 թվականների ծրագրի» շրջանակներում։
Մշակվել և ՀՀ Կառավարության հավանությանն է արժանացել «Երեխաների և դեռահասների առողջության ու զարգացման 2010-2015 թվականների ազգային ռազմավարության ծրագիրը», որտեղ արտացոլված են առողջության պահպանմանն ուղղված հիմնական նպատակները։ ՀՀ-ում վերջին տարիներին աստիճանաբար ավելանում են երեխայի ծննդյան միանվագ նպաստի չափերը՝ ըստ ընտանիքում ծնված երեխաների թվի և «Փարոս» ծրագրում ընդգրկվածության։ «Մանկաբարձագինեկոլոգիական օգնություն» բյուջետային ծրագրի շրջանակներում 2008 թվականի հուլիսի 1-ից ներդրվել է ծննդօգնության պետական ծրագիր, որը բնակչությանը լիովին ապահովում է որակյալ և անվճար ծննդօգնության ծառայություններով։
Հղիության 22 և ավելի շաբաթական ժամկետում հղիներին տրվում է հավաստագիր, որի արժեքը 2008 թվականին 65 հազար դրամ էր, 2009 թվականից հասել է մինչև 150 հազար դրամի։ Հավաստագիրը հնարավորություն է տալիս կատարելու նախածննդյան պարտադիր հետագոտություններ։ Դրա շարունակականությունն ապահովելու նպատակով 2010 թվականի ընթացքում իրականացվել են 0-7 տարեկան երեխաների հավաստագրի համակարգի ներդրմանն ուղղված աշխատանքներ։ Ոլորտում իրականացվել են մի շարք ծրագրեր՝ միջազգային կազմակերպությունների (UNICEF, WHO, UNFPA, USAID և այլն) հետ արդյունավետ համագործակցության շնորհիվ։
(6987) Օնիոշիդաշի

(6987) Օնիոշիդաշի (անգլ.՝ Onioshidashi), աստերոիդ աստերոիդների հիմնական գոտում։ Հայտնաբերվել է 1994 թվականի նոյեմբերի 25-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,788482 ա. մ., առավելագույնը մոտենում է 2,6556 ա. մ. հեռավորության վրա և հեռանում 2,9214 ա. մ.։ Արեգակի շուրջ մեկ ամբողջական պտույտ է կատարում 1700,79 երկրային օրվա ընթացքում, իր ուղեծրով շարժվելով միջինում 0,211667 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6987) Օնիոշիդաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զեդա Ագարա

Զեդա Ագարա (վրաց.՝ ზედა აგარა), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 440 մետր բարձրության վրա։ Շրջկենտրոն Քեդայից 7 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 106 մարդ։


== Ծանոթագրություններ ==
Օչխամուր (Քոբուլեթի շրջան)

Օչխամուր (վրաց.՝ ოჩხამური ), քաղաքատիպ ավան Վրաստանի Աջարիայի Ինքնավար Հանրապետության Քոբուլեթի մունիցիպալիտետում։


== Տես նաև ==
Աջարիայի Ինքնավար Հանրապետություն


== Ծանոթագրություններ ==
1396

1396 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1396 թվականն է, 
XIV դարի 96-րդ տարին։


== Դեպքեր ==
Ապրիլ 1 - Լենկ-Թեմուրը Ալանաց դռնով վերադառնում է Հարավային Կովկաս


== Ծնունդներ ==


== Մահեր ==
287

287 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 287 թվականն է, 
III դարի 87-րդ տարին։


== Դեպքեր ==
Տրդատ Գ արքայի մուտքը Վաղարշապատ և գահակալումը (287 -330թթ.)


== Ծնունդներ ==


== Մահեր ==
Գալվեսի ամրոց

Գալվեսի ամրոց (իսպ.՝ Castillo de Gálvez), ռազմական շինություն է Իսպանիայի Տոլեդոյի տարածաշրջանի Գալվես (իսպ.՝ Gálvez) շրջանում։ Գտնվում է Գալվեսի բնակավայրից 3 կմ հյուսիս-արևմուտք, իսկ Տալեդոյից 31 կմ հեռավորության վրա։ Ծովի մակերևույթից 712 մ բարձրության վրա և զբաղեցնում է 55 մ 2 մակերեսով տարածք։
Ներկայիս ժամանակում ամրոցը գտնվում է ավերված վիճակում։ Կիսավեր վիճակում պահպանվել են հիմնականում նրա չորս աշտարակներից երեքը, որոնք ունեն կիսաշրջանաձև տեսք։


== Պատմություն ==
Թվագրվում է, որպես 12-14 դարերի կառույց, սակայն հնարավոր է, որ այն եղել է Իսպանիայի վաղ միջնադարյան կառույցներից մեկը։
Այնհայտ են ամրոցի սեփականատերերի անունները մինչև 18-րդ դարում, քանի որ չի պահպանվել ոչ մի փաստաթուղթ ամրոցի վերաբերյալ։
Ամրոցը գտնվել է բավականին հարթ տարածություն ունեցող Բրիջիդա (իսպ.՝ Brígida) կամ Վիգետա (իսպ.՝ Vírgeda) բլրի վրա։
Առաջնակի տեսքը իրենից ներկայացրել է քառակուսի հատակագծով շինություն։ Հետագայում կառուցել են չորս աշտարակները, որոնցից երեքն են պահպանվել։ Պահպանված աշտարակների վրա պահպանվել են լուսամուտներից որոշները։ Շինարարության համար օգտագործվել է կրաքար, որոնք ներսի հատվածում իրար հետ ամրացվել են գիպսի և կեղտի միջոցով։


== Ծանոթագրություններ ==
http://www.diputoledo.es/global/areas/turismo/muni_datos.php?id_area=11&id_seg=&id_cat=21&f=21&codine=45067&id_ent=121 www.diputoledo.es. Consultado el 8 de abril de 2016.
http://ciudaddelastresculturastoledo.blogspot.com/2014/04/castillo-de-galvez.html
https://www.escapadarural.com/que-hacer/galvez/los-castillos-de-galvez
Գալինա Պետրովայի հուշարձան (Նովոչերկասկ)

Գալինա Պետրովայի հուշարձան (ռուս.՝ Памятник Галине Петровой), Խորհրդային Միության հերոս, Սևծովյան նավատորմի Նովոռոսիյսկի ռազմածովային նավատորմի 386-րդ գումարտակի բուժքույր Գալինա Կոնստանտինովա Պետրովային նվիրված հուշարձան Ռուսաստանի Ռոստովի մարզի Նովոչերկասկ քաղաքում։
Հուշարձանի հասցե՝ Ռուսաստան,  Ռոստովի մարզ,  Նովոչերկասկ, Պրոսվեշենյա փողոց, տուն 126։


== Պատմություն ==
Խորհրդային Միության հերոս, ռազմածովային կորպուսի սանտարական հրահանգիչ Գալինա Պետրովային նվիրված հուշարձանը հիմնադրվել և բացվել է 1963 թվականին Հարավռուսական պետական պոլիտեխնիկական համալսարանի գլխավոր մասնաշենքի դիմաց, որտեղ նա 1940 թվականից սովորել է անտառային տնտեսության ֆակուլտետում։ Հուշարձանը ստեղծվել է Նովոչերկասկի դպրոցականների, ուսանողների, համալսարանների և միջին մասնագիտական ​​ուսումնական հաստատությունների դասախոսների հանգանակած միջոցներով։ Հուշարձանի պատվանդանը ստեղծվել է Նովոռոսիյսկի պոլիտեխնիկական ինստիտուտի դասախոս, ճարտարապետ Վ. Պ. Կոտելևսկու նախագծով։
Հարավռուսական պետական պոլիտեխնիկական համալսարանի գլխավոր մասնաշենքի դիմաց գտնվող հուշարձանն իրենից ներկայացնում է բարձր պատվանդանի վրա տեղադրված կիսանդրի։ Պատվանդանի վրա գրված են այս խոսքերը. «Գալինա Պետրովային։ 1920-1943 ուսանողներ»։ 2015 թվականին հուշարձանը վերականգնվել է։

Գալինա ՊետրովաԳալինա Պետրովան ծնվել է 1920 թվականի սեպտեմբերի 9-ին Ուկրաինայի Նիկոլաև քաղաքում։ 1940 թվականին գերազանցությամբ ավարտել է Նովոռոսիյսկի դպրոցը, ընդունվել է Նովոչերկասկի ինժեներական-մելիորատիվ ինստիտուտի անտառտնտեսության բաժին։ Հայրենական պատերազմի սկսվելուն պես անցել է Կրասնոդարի բուժքույրերի դասընթացները։
Ավարտելուց հետո ծառայել է 386-րդ ռազմածովային գումարտակում (Նովոռոսիյսկի նավատորմ, Սևծովյան նավատորմ)։ 1943 թվականի աշնանը մասնակցել է Կերչ-Էլտիգենի դեսանտային գործողությանը, բուժքույր Պետրովան գերմանական կրակահերթի ներքո իջել է Սև ծովի ափին, Էլտիգեն գյուղի մոտ (այժմ՝ Գերոևսկոե, Ղրիմ), որից հետո, ետևում թողնելով մետաղալարերն ու ականապատ դաշտը, առաջ է նետվել, իր հետևից տանելով զինվորներին։ Մեկ գիշերվա ընթացքում բուժքույրը ռազմաճակատից դուրս է բերել մոտ քսան վիրավոր զինվորների։
ԽՍՀՄ Գերագույն խորհրդի 1943 թվականի նոյեմբերի 17-ի հրամանագրով հրամանատարական հանձնարարականների օրինակելի կատարման, նացիստական ​​զավթիչների դեմ մարտերում ցուցաբերած քաջության ու հերոսության համար Գալինա Պետրովան արժանացել է Խորհրդային Միության հերոսի կոչման։
Հետագայում Գալինա Պետրովան մասնակցել է գերմանական հարձակումների դիմագրավմանը, 1943 թվականի դեկտեմբերի 3-ին վիրավորվել է և ընկել դաշտային հիվանդանոց, որի վրա 1943 թվականի դեկտեմբերի 4-ին ռումբ է ընկել։ Զոհերի թվում էր բուժքույր Պետրովան։ Նրան թաղեցին Ղրիմում, Գերոևսկոե գյուղում։


== Գրականություն ==
Новочеркасск. Энциклопедия. Новочеркасск. Изд. Новопринт. 2005. ISBN 5-94549-006-7.


== Արտաքին հղումներ ==
Памятник Галине Петровой
Петрова, Галина Константиновна Archived 2019-12-29 at the Wayback Machine.
Ցերոնիսի

Ցերոնիսի (վրաց.՝ ცერონისი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 700 մետր բարձրության վրա։ Շրջկենտրոն Քարելից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 340 մարդ։


== Ծանոթագրություններ ==
Աստերոիդների ցանկ (231501-231600)

Աստերոիդների ցանկ (231401-231500)  • Աստերոիդների ցանկ  • Աստերոիդների ցանկ (231601-231700)
 Աստերոիդների ցանկ (231401-231500)  • Աստերոիդների ցանկ  • Աստերոիդների ցանկ (231601-231700)
Երմաչիխա (գետ)

Երմաչիխա, գետ Ռուսաստանում, հոսում է Նովոսիբիրսկի մարզում, Ալթայի երկրամասում։ Գետաբերանը գտնվում է Կիշկինական գետի ձախ ափից 40 կմ հեռավորության վրա։ Գետի երկարությունը 15 կմ է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բարնաուլ քաղաքից մինչև Նովոսիբիրսկի ջրամբարը՝ առանց Չումիշ գետի, Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010200512115200003841
Հիդրոլոգիական ստուգման կոդ՝ 115200384
Ավազանի կոդ՝ 13.01.02.005
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 2։


== Ծանոթագրություններ ==
Նիժնեժուրավսկի (Կոնստանտինովսկի շրջան)

Նիժնեժուրավսկի (ռուս.՝ Нижнежуравский), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Ավիլովսկի գյուղական համայնքի կազմի մեջ։ Կոնստանտինովսկ քաղաքից գտնվում է 15 կմ հեռավորության վրա։
Առաջին անգամ հիշատակվում է 1788 թ.։
Ախեթ

Ախեթ, գետակ Ճորոխի ավազանում, Լիվանայի հովտում։ Ոռոգելով համանուն գետի հողերը՝ ձախից միախառնվում է Ճորոխին։


== Ծանոթագրություններ ==
Քրուսիբլ թատրոն

Քրուսիվլ թատրոն (անգլ.՝ Crucible Theatre), թատրոն Շեֆֆիլդ քաղաքում, Անգլիա, կառուցվել է 1971 թվականին և գտնվում է քաղաքի կենտրոնում։ Այստեղ է անցկացվում սնուկերի գլխավոր մրցաշարը — աշխարհի առաջնությունը։


== Որպես սպորտային իրադարձությունների անցկացման վայր ==
Սնուկերի աշխարհի առաջնություն մրցաշարը Քրուսիվլ թատրոնում անց է կացվում 1977 թվականից։ Այասեղ անկացվում են նաև այլ սպորտերի մրցաշարեր, ինչպես, օրինակ սեղանի թենիսը և սկվոշը։


=== Խաղացողներ որոնք խաղացել են 1000 ֆրեյմ և ավելին Քրուսիվլում ===

1846 – Ստեֆան Հենդրի (մրցաշարի 7-ակի հաղթող)
1680 – Սթիվ Դևիս (մրցաշարի 6-ակի հաղթող)
1558 – Ջիմմի Ուայթ (մրցաշարի 6-ակի եզրափակիչի մասնակից)
1311 – Ռոննի Օ'Սալլիվան (մրցաշարի 5-ակի հաղթող)
1199 – Ջոն Հիգգինս (մրցաշարի 4-ակի հաղթող)
1108 – Ջոհն Պարոտտ (1991 թվականի մրցաշարի հաղթող)


=== Խաղացողներ որոնք հաղթել են 1000 ֆրեյմ և ավելին Քրուսիվլում ===

1068 – Ստեֆան Հենդրի


== Ծանոթագրություններ ==


== Արտաքին հղումներ ==
Շեֆֆիլդի թատրոնները Archived 2006-07-05 at the Wayback Machine. (անգլ.)
Տանձուտ (Փամբակի վտակ)

Անվան այլ կիրառումների համար տե՛ս՝ Տանձուտ (այլ կիրառումներ)Տանձուտ, գետ Հայաստանի Լոռու մարզում։ Գետի երկարությունը 23 կմ է։ Այն սկիզբ է առնում Փամբակի լեռնաշղթայի հյուսիսային լանջից, հոսում ուղղորդ լանջերով, անտառապատ կիրճով և Վանաձոր քաղաքի արևելյան հատվածով։ Վանաձոր քաղաքում Տանձուտը միախառնվում է Վանաձոր գետին, որից հետո Փամբակին։


== Աղտոտվածություն ==
Տանձուտ գետի տարբեր հատվածներում հաճախ նկատվում են աղբակույտեր, որոնք իրենց գոյությամբ, իրենց ձևով, բովանդակությամբ ու ռիսկային բացասական հետևանքներով ոչ ոքի չեն մտահոգում։


== Ծանոթագրություններ ==
Գիհի վիրգինյան

Գիհի վիրգինյան  (լատ.՝ Juniperus virginiana), նոճազգիների ընտանիքին պատկանող մշտադալար, ասեղնատերև խոշոր ծառ է՝ մինչև 30 մ բարձրությամբ։


== Կենսաբանական նկարագիր ==

Ցրտադիմացկուն է, չորադիմացկուն, հողի նկատմամբ ոչ պահանջկոտ։ Իր էկոլոգիական ճկունությամբ չի զիջում Հայաստանի աբորիգեն գիհիներին։ Լավ է խուզվում։ Ի տարբերություն գիհու մյուս տեսակներին, հեշտությամբ է բազմանում սերմերով։ Միանգամայն հեռանկարային մշտադալար ծառատեսակ է հանրապետության գրեթե բոլոր դենդրոլոգիական շրջանների բնակավայրերի կանաչապատման, ինչպես նաև անտառմշակույթներում օգտագործելու համար։


== Տարածվածություն ==
Տարածված է ԱՄՆ-ի արևելյան և հարավային նահանգների հարթավայրերում։


== Հոմանիշներ ==
Juniperus virginiana L. x Juniperus ashei J. Buchh.Juniperus virginiana L. x Juniperus horizontalis MoenchJuniperus virginiana L. x Juniperus scopulorum Sarg.Juniperus virginiana L. x Juniperus chinensis L.Juniperus virginiana L. x Juniperus sabina L.


== Պատկերասրահ ==

		
		
		
		


== Գրականություն ==
Ծառագիտություն, Ժ. Հ. Վարդանյան
Հողանդ

Հողանդ, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։
Եղել է զուտ հայաբնակ գյուղ։ 1850-ական թվականներին ունեցել է 14 տուն՝ 101 հայ բնակիչ։
Բնակչության հիմնական զբաղմունքը անասնապահությունն ու երկրագործությունն էր։
Հողանդն ուներ Ս. Գևորգ անունով հայկական եկեղեցի։
Գյուղը թուրքերի կողմից ավերվել է առաջին համաշխարհային պատերազմի տարիներին։ Բնակիչների մեծ մասը զոհվել է բռնագաղթի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Օբոքի երկրամաս

Օբոք (ֆր.՝ Région d'Obock) արևելաաֆրիկյան Ջիբութի պետության երկրամասերից մեկն է։ Վարչական կենտրոնը համանուն Օբոք քաղաքն է։ Հյուսուսում սահմանկցում է Էրիտրեայի հետ, հարավ-արևմուտքում երկրամասի հողերը որողում է Կարմիր ծովը, արևելքում Բաբ էլ Մանդեբ նեղուցն է, իսկ հարավ-արևելքում Ադենյան ծովացոծը։ Տարածքը 5.7 հազ. կմ² է։ Բնակչությունը 27 հազար մարդ (2007)։


== Տես նաև ==
Ջիբութիի վարչական բաժանում
Aedia funesta


== Գրականություն ==

Aedia funesta, թիթեռի տեսակ բվիկների ընտանիքից։ Տարածված են Կենտրոնական և Հարավային Եվրոպայից մինչև Կենտրոնական Սիբիր և Իրան, ինչպես նաև Լիտվիայում, Իսրաելում և Սիրիայում։ Բնակվում են թփերով լեցուն ցածրադիր տափաստաններում։ Բնակվում են հարուստ բուսականությամբ տաք և խոնավ վայրերում։ Թրթուրները զարգանում են պատատուկների վրա։


== Ծանոթագրություններ ==
Տուրտի-Խուտոր

Տուրտի-Խուտոր (ռուս.՝ Турты-Хутор), գյուղ Ռուսաստանի Չեչենական հանրապետության Նոժայ-Յուրտովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սնեժկի (գյուղ, Բուրինի շրջան)

Անվան այլ կիրառումների համար տե՛ս՝ ՍնեժկիՍնեժկի (ուկրաիներեն՝ Сніжки), գյուղ Ուկրաինայի Սումիի մարզի Բուրինի շրջանում։ Հիմնադրվել է 18-րդ դարում։
2001 թվականի տվյալներով Սնեժկի գյուղում բնակվում էր 634 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիզիս

Լիզիս (հին հունարեն՝ λύσις` lýsis, կորուստ, λύειν` lýein, քանդել բառից), բջջաթաղանթի քայքայումը վիրուսների, ֆերմենտների կամ օսմոտիկ մեխանիզմների ազդեցությամբ։ Լիզիս ենթարկված բջիջների հեղուկ պարունակությունն անվանվում է լիզատ։ Մոլեկուլային կենսաբանության, կենսաքիմիայի և բջջաբանության լաբորատորիաներում բջջային կուլտուրաները կարող են լիզի ենթարկվել՝ բաղադրամասերի մաքրման (սպիտակուցների պուրիֆիկացիա, ԴՆԹ-ի էքստրացիա, ՌՆԹ-ի էքստրացիա) կամ օրգանոիդների առանձնացման նպատակներով։
Բակտերիաների շատ տեսակներ լիզիսի են ենթարկվում լիզոսոմ ֆերմենտի ազդեցությամբ, որը մտնում է կենդանիների թքի, ձվի սպիտակուցի և այլ արտազատուկների կազմության մեջ։ Ֆագի լիտիկ ֆերմենտները՝ լիզինները, սինթեզվում են բակտերիոֆագի վարակման ընթացքում և ապահովում են ֆագի՝ բակտերիալ բջիջները լիզիսի ենթարկելու առանձնահատկությունը։ Պենիցիլինը և նմանատիպ β-լակտամ հակաբիոտիկները սպանում են բակտերիաները շնորհիվ ֆերմենտ միջնորդավորված լիզիսի․ դեղանյութը պատճառ է դառնում դեֆեկտավոր բջջապատով բակտերիաներ առաջացմանը։


== Միկրօրգանիզմների լիզիս ==
Միկրոօրգանիզմների լիզիսը միկրոօրգանիզմների բջիջների քայքայումը (լուծումը) տարբեր գործոնների՝ բակտերիալիզինի, բակտերիաֆագերի և հակաբիոտիկների ազդեցությամբ։ Կարող է տեղի ունենալ ավտոլիզի հետևանքով, որի ժամանակ սննդամիջավայրից առանձնացված և 35—40 °C-ում պահվող բջիջները քայքայվում են սեփական պրոտեոլիտիկ և այլ ֆերմենտների միջոցով։ Միկրոօրգանիզմների լիզիսը կարելի է առաջացնել միկրոօրգանիզմների կուլտուրայի վրա հատուկ ֆերմենտներ կամ մարդկանց ու կենդանիների արյան մեջ պարունակվող հակամարմիններ ավելացնելով, որոնք քայքայում են բջջի պատը, ազդում սպիտակուցի վրա։ Միկրոօրգանիզմների լիզիսի ձևերից է ֆագոլիզիսը, երբ միկրոօրգանիզմների բջիջները վարակում են տվյալ տեսակին բնորոշ վիրուսներով՝ ֆագերով, որոնց բազմացումն ու հասունացումը բջջի ներսում ավարտվում է միկրոօրգանիզմների լիզիսով։ Ֆագերով առաջացող միկրոօրգանիզմների լիզիս մեծ վնաս է հասցնում մանրէաբանական և սննդի արդյունաբերությանը։ Միկրոօրգանիզմների լիզիս են առաջացնում նաև որոշ մակերևութային ակտիվ նյութեր, մասնավորապես օճառները։


== Պլազմոլիզ ==

Պլազմոլիզը պրոտոպլաստի անջատումն է բջջաթաղանթից հիպերտոնիկ լուծույթում։ Բնորոշ է հիմնականում բուսական բջիջներին, որոնք ունեն ամուր, թաղանթանյութից կազմված թաղանթ։ Այս բջիջները մահանում են, եթե երկար ժամանակ ջրի անբավարարություն է լինում։ Ջրի առկայության դեպքում օսմոսի շնորհիվ բջիջները վերականգնում են իրենց սկզբնական վիճակը


== Իմունային պատասխան ==
Էրիթրոցիտների հեմոգլոբինից առաջացած ազատ ռադիկալները կարող են ախտածնին ի պատասխան լիզիսի ենթարկել, որը կարող է ոչնչացնել ախտածիններին։


== Ծանոթագրություններ ==
Սովորական պատերազմ

Սովորական պատերազմը (անգլ.՝ conventional՝ սովորական, ավանդական, համընդունված, կոնվենցիոնալ պատերազմ), զինված բախում կամ զինված կոնֆլիկտ երկու կամ մի քանի պետության միջև, որը մղվում է միջազգային իրավունքի նորմերին համապատասխան։ Այդ նորմերն են. կոնֆլիկտի մասնակիցների իրավունքները, ռազմագերիների իրավունքները, խաղաղ բնակչության իրավունքները, ինչպես նաև՝ զանգվածային ոչնչացման միջոցների (ԶՈՄ) չկիրառումը (այդ թվում՝ միջուկային, քիմիական, կենսաբանական)։
Սովորական կամ կոնվենցիոնալ պատերազմի դրույթները նկարագրվում են Հաագայի կոնվենցիաներում, Պատերազմի զոհերի պաշտպանության մասին 1949 թվականի Վիեննայի Կոնվենցիաներում և 1977 թվականի դրանց կից Լրացուցիչ Արձանագրություններում, ՄԱԿ-ի Գլխավոր Ասամբլեայի, այսինքն՝ ՄԱԿ-ի Գլխավոր Վեհաժողովի բանաձևերում և այլ փաստաթղթերում։


== Հղումներ ==
Книга «Война и мир в терминах и определениях», статья 3.13. ОБЫЧНАЯ (КОНВЕНЦИОНАЛЬНАЯ) ВОЙНА Archived 2016-03-04 at the Wayback Machine.
Շելուգանովո

Շելուգանովո (ռուս.՝ Шелуганово), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կազիեր

Կազիեր  (իտալերեն՝ Casier), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 9915 մարդ, խտությունը՝ 297 մարդ/կմ²։ Զբաղեցնում է 13, 46 կմ² մակերես։ Փոստային ինդեքս՝ 31030, հեռախոսային կոդ՝ (+39) 0422։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Դանի Շմուլևիչ-Ռոմ

Դանիել (Դանի) Շմուլևիչ-Ռոմ (եբրայերեն՝ דני (רום‎) שמולביץ  նոյեմբերի 29, 1940(1940-11-29), Իսրայել - հունվարի 18, 2021(2021-01-18)), իսրայելցի ֆուտբոլիստ, «Մաքքաբի» ակումբի և Իսրայելի ֆուտբոլի ազգային հավաքականի հարձակվող։


== Կենսագրություն ==
Ծնվել է 1940 թվականին։ Պրոֆեսիոնալ ֆուտբոլում նորամուտը նշել է 1957 թվականին՝ «Մաքքաբի» ակումբում, որտեղ խաղացել է 17 տարի։ Եղել է տոտալ ֆուտբոլիստ, հանդես է եկել որպես պաշտպան, կիսապաշտպան և հարձակվող։ «Մաքքաբիի» հանդիպումների մեկի ժամանակ դարպասապահի վնասվածքից հետո դարպասը զբաղեցրել է Դանին։
1969-1970 թվականների  մրցաշրջանը վերջինն է եղել Դանի կարիերայում, սակայն 1972-1973 թվականների մրցաշրջանին նա հրավեր է ստացել ակումբից՝  օգնելու «Մաքքաբիին» փրկել դուրս չմնալուց։ Այդպես նա անց է կացրել ևս ութ հանդիպում։
1960 թվականին նա իր նորամուտը նշել է Իսրայելի ազգային հավաքականի պաշտոնական խաղերում։ Ազգային հավաքականում իր 11-ամյա կարիերայի ընթացքում նա անցկացրել է 25 հանդիպում։
Ազգային հավաքականի կազմում նա մասնակցել է 1970 թվականին Մեքսիկայում կայացած աշխարհի առաջնությանը, որը եղել է Իսրայելի միակ աշխարհի առաջնությանը։
Հաց վաստակելու համար նա գիշերն աշխատել է  որպես դիջեյ։ Ֆուտբոլից բացի նա նաև խաղացել է Թենիսի ազգային լիգայում Հայֆայի  «Կարմել» ակումբում։
Դանին մահացել է 2021 թվականի հունվարի 18-ին, 80 տարեկան հասակում, քաղցկեղի դեմ երկարատև պայքարից հետո։


== Ծանոթագրություններ ==


== Արտաքին հղումներ ==
Profil et biographie de Dani Shmulevich-Rom sur le site officiel du Maccabi Haifa(չաշխատող հղում)
Բարձրաձայն խոսակցություն ինքն իր հետ

Բարձրաձայն խոսակցություն ինքն իր հետ, հոգեբանական վիճակ, որի ընթացքում մարդը բարձրաձայն խոսում է իր հետ, այդ թվում՝ այլ մարդկանց ներկայությամբ։ Կապված է մարդու՝ ինքն իր հետ շարունակական ներքին շփման, հաղորդակցության հոգեբանական գործընթացի հետ։ Բարձրաձայն խոսակցությունն ինքն իր հետ ինքնին դրական դեր է խաղում անձի զարգացման գործում։ Մարդկանց մի մասը դա ընկալում է որպես հոգեկան խանգարում, թեև ինքն իր հետ խոսելը միշտ չէ, որ հոգեկան խանգարումների նշան է։
Զրույցն ինքն իր հետ տեղի է ունենում երկու սեռերի ներկայացուցիչների մոտ, սակայն կանանց մոտ այն ուղղակիորեն կապված է մեկուսացման հետ։


== Ինքն իր հետ խոսելը՝ որպես հոգեկան խանգարման նշան ==
Մարդու բարձրաձայն խոսակցությունն ինքն իր հետ կարող է ընկալման խանգարումների առկայության անուղղակի նշան լինել (հալյուցինացիաների կամ պատրանքների), և, համապատասխանաբար, վկայել հոգեական խանգարման առկայության մասին։
Բանավոր (լսողական հալյուցինացիա) կամ բարդ հալյուցինացիաների առկայության դեպքում մարդը, որը բարձրաձայն խոսում է ինքն իր հետ, կարող է գործնականում խոսել հալյուցինացիոն զրուցակիցների հետ։ Անտեսանելի զրուցակիցների հետ խոսակցությունները հանդիպում են շիզոֆրենիայի, շիզոաֆեկտիվ խանգարման, հարբեցատենդի և այլ հոգեկան խանգարումների ժամանակ։


== Ինքն իրեն բարձրաձայն խոսելու ճանաչողական հետևանքները ==
Բանգալորի համալսարանի գիտնականներ Մերի-Բեֆա Պալոման և Ալեքսանդր Քիրքհեյմը հետազոտություն են անցկացրել, որի ընթացքում պարզել են, որ առաջադրանքների մասին բարձրաձայն արտաբերումը բարելավում է դրանց կատարման վերահսկողությունը։ Մերի-Բեֆա Պալոման դրա հիման վրա եկել է այն եզրակացության, որ ինքն իրեն բարձրաձայն խոսելը կարող է լինել բարձր ճանաչողական գործունեության նշան։ Նա նշել է, որ շատ մարզիկներ մարզումների ժամանակ խոսում են իրենք իրենց հետ, և դա օգնում է նրանց կենտրոնանալ։
Վիսկոնսինի համալսարանի պրոֆեսոր Հարրի Լուպյանը եկել է այն եզրակացության, որ առարկայի անվան բարձրաձայն արտասանությունը թույլ է տալիս անհատին այն ավելի արագ գտնել այլ առարկաների շարքում՝ համեմատած այն անհատների հետ, որոնք բարձրաձայն չեն արտասանում առարկայի անվանումը։ Որոնվող առարկայի անունը բարձրաձայն ասելը խթանում է հիշողության աշխատանքը, և մենք ավելի արագ ենք կենտրոնանում, դրա համար էլ անհրաժեշտ առարկան շատ ավելի արագ ենք գտնում։ Հայտնի հոգեբան Լինդա Սապադինը կարծում է, որ բարձրաձայն խոսելով մենք հաստատվում ենք կարևոր և դժվար որոշումներում.


== Իրենք իրենց հետ բարձրաձայն խոսող հայտնի մարդիկ ==
Լյուդվիգ Էրհարդ
Ադամ Սմիթը նաև սովորություն ուներ խոսել ինքն իր հետ, որի պատճառով առևտրական կանանցից մեկը նրան խելագարի տեղ է դրել։
1956 թվականին Ալեքսանդր Վերտինսկին կնոջը՝ Լիդիա Վերտինսկայային գրել է, որ բարձրաձայն խոսել է ինքն իր հետ և նշել. «Ես հաճախ եմ խոսում ինքս ինձ հետ. ես գրեթե միշտ մենակ եմ»


== Տես նաև ==
Զգայապատրանք
Պատրանք
Փսիխոզ


== Ծանոթագրություններ ==
Նոլան Գոուլդ

Նոլան Գոուլդը (անգլ.՝ Nolan Gould, հոկտեմբերի 28, 1998(1998-10-28), Columbus, Ջորջիա, ԱՄՆ), ամերիկացի դերասան, որն առավել հայտնի է Լուկ Դանֆիի դերով` «Ամերիկյան ընտանիք» հեռուստասերիալում։


== Կենսագրություն ==


=== Վաղ կյանք և կրթություն ===
Գոուլդը ծնվել է Նյու Յորքում ՝ Անժելայի և Էդվին Գոուլդի ընտանիքում։ Նրա ծնունդից կարճ ժամանակ անց ընտանիքը, հոր զինվորական կարիերայի պատճառով տեղափոխվել է Ալաբամա նահանգի Ֆենիքս քաղաք։ Երբ Գոուլդը հինգ տարեկան էր, նրանք տեղափոխվել են Կալիֆոռնիա։ Նա ունի ավագ մեծ եղբայր՝ Էյդանը (ծնվ. 1997 թ.), ով նույնպես դերասան է։
Գոուլդը «Մենսա» ընկերության անդամ է, որը միավորում է բարձր IQ ունեցող մարդկանց։ Նա դպրոցը ավարտել է որպես էքստեռն 13 տարեկանում, իսկ նրա IQ- ն `150 է։  2017 թվականին նա ընդունվել է Հարավային Կալիֆոռնիայի համալսարան, որտեղ ուսումնասիրում է կինեմատոգրաֆիական արվեստը։


=== Կարիերա ===
Գոուլդը իր կարիերան սկսել է երեք տարեկանում ՝ սկսելով հայտնվել գովազդի մեջ։ 2007 թվականից նա խաղացել է ավելի քան 20 ֆիլմերում և սերիաներում, այդ թվում ՝ «Շահույթով ընկերներ», «Մոնտանա», «Հաջողությո՜ւն, Չարլի՛»  այլն։ Նրան առավել մեծ ճանաչում է բերել Լյուկ Դունֆիի դերը ABC հեռուստաալիքի «Ամերիկյան ընտանիք»  կատակերգական սերիալում, որը հեռարձակվել է 2009- 2020-ական թվականներին։
Նա երկու անգամ դարձել է «Երիտասարդ դերասան» մրցանակի դափնեկիր, իսկ  «Ամերիկյան ընտանիք»-ի շոուի դերասանական կազմի հետ, նա արժանացել է «Էկրանի Դերասանների գիլդիայի» չորս մրցանակների ՝ «Լավագույն դերասանական կազմ` կատակերգական սերիալում» անվանակարգում (2011–2014): 2017 թվականի դրությամբ, սերիալի յուրաքանչյուր դրվագի համար նա ստացել է ավելի քան 100,000 դոլար։


== Ֆիլմագրություն ==


=== Կինո ===


== Ծանոթագրություններ ==


== Արտաքին հղումներ ==
Նոլան Գոուլդ Internet Movie Database կայքում
Նոլան Գոուլդ Թվիթթերում
Նոլան Գոուլդը TV Guide-ում
852

852 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 852 թվականն է, 
IX դարի 52-րդ տարին։


== Դեպքեր ==


== Ծնունդներ ==


== Ենթագլուխ ==


== Մահեր ==
Խուդոյ Յոլ

Խուդոյ Յոլ (ռուս.՝ Худой-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 932 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063436
Կոդը ըստ հիդրոլոգիական հետազոտության (ՌԴ) — 103006343
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աբստրակտ շարահյուսական ծառ

Աբստրակտ շարահյուսական ծառ (ԱՇԾ, անգլ.՝ abstract syntax tree, AST), վերջավոր պիտակավորված ուղղորդված ծառ,  որոնցում ներքին գագաթները կապված են (պիտակավորված) ծրագրավորման լեզուների օպերատորների հետ, իսկ տերևները կապված են համապատասխան օպերանդների հետ։ Այսպիսով, տերևները դատարկ օպերատորներ են և ներկայացնում են միայն փոփոխականներ և հաստատուններ։
Շարահյուսական ծառերը օգտագործվում են վերլուծիչներում՝ ծրագրի միջանկյալ ներկայացում ապահովելու վերլուծական ծառի (որոշակի շարահյուսություն ունեցող ծառի) և տվյալների կառուցվածքի միջև, որն այնուհետև օգտագործվում է որպես ներքին ներկայացում կոմպիլյատորում կամ ծրագրի ինտերպրետատորում՝ օպտիմալացման և կոդի ստեղծման համար։ Նման կառույցների հնարավոր տարբերակները նկարագրված են վերացական շարահյուսությամբ։
Վերացական շարահյուսական ծառը տարբերվում է վերլուծական ծառից նրանով, որ այն չունի հանգույցներ և եզրեր այն շարահյուսական կանոնների համար, որոնք չեն ազդում ծրագրի իմաստաբանության վրա։ Խմբավորման փակագծերը այս բացակայության դասական օրինակ են, քանի որ վերացական շարահյուսական ծառի մեջ օպերանդների խմբավորումը հստակորեն նշված է ծառի կառուցվածքով։
Լեզվի համար, որը նկարագրվում է առանց համատեքստի քերականությամբ (գրեթե բոլոր ծրագրավորման լեզուներն են), վերլուծիչում ծառ ստեղծելը պարզ խնդիր է։ Քերականության կանոնների մեծ մասը ստեղծում է նոր գագաթ, և կանոնի նիշերը դառնում են եզրեր։ Կանոնները, որոնք ոչնչով չեն նպաստում ծառին (օրինակ՝ խմբավորման կանոնները), պարզապես վերևում փոխարինվում են իրենց նշաններից մեկով։ Բացի այդ, վերլուծիչը կարող է ստեղծել ամբողջական վերլուծական ծառ և այնուհետև անցնել այն՝ հեռացնելով աբստրակտ շարահյուսության մեջ չօգտագործվող հանգույցներն ու եզրերը՝ ստանալով վերացական շարահյուսական ծառ։


== Ծանոթագրություններ ==


== Գրականություն ==
Iulian Neamtiu, Jeffrey S. Foster, Michael Hicks Understanding source code evolution using abstract syntax tree matching(անգլ.) // Proceedings of the 2005 international workshop on Mining software repositories (MSR ’05). — 2005. — 
Beat Fluri, Michael Würsch, Martin Pinzger, Harald C. Gall Change Distilling: Tree Differencing for Fine-Grained Source Code Change Extraction(անգլ.) // IEEE Transactions on Software Engineering. — 2007. — Т. 33. — № 11. — С. 725—743.
Jean-Rémy Falleri, Floréal Morandat, Xavier Blanc, Matias Martinez, Martin Monperrus Fine-grained and Accurate Source Code Differencing(անգլ.) // Proceedings of the International Conference on Automated Software Engineering. — 2014. — С. 313—324. — 


== Արտաքին հղումներ ==
AST View — плагин для Eclipse показывает абстрактное синтаксическое дерево программ на языке Java
Полезная информация о представлении абстрактного синтаксического дерева в Eclipse и манипулировании исходным кодом Java
Представление CAST
Abstract Syntax Tree Unparsing (չաշխատող հղում — պատմություն)
Փոքր մութ հետք

Փոքր մութ հետք, երբեմն նաև՝ Մութ հետք 2 կամ Կախարդի աչք, հողմ, որը դիտարկվել է Նեպտուն մոլորակի հարավային կիսագնդում։ Մեծությամբ երկրորդ հողմն էր մոլորակի վրա, որը հայտնաբերվել է «Վոյաջեր-2» միջոցով 1989 թվականին։ Անհետացել է 1994 թվականին։


== Տես նաև ==
Մեծ կարմիր բիծ
Մեծ մութ հետք
Հյուսիսային մեծ մութ հետք
Դրակոնյան հողմ
Աննա Խանչալյան

Աննա Խանչալյան (մայիսի 19, 1996(1996-05-19)), հայ երգչուհի, երգահան։


== Կենսագրություն ==
Ծնվել է 1996 թվականի մայիսի 19-ին Թբիլիսիում։ 2013 թվականին ավարտել է Թբիլիսիի 132 հանրային դպրոցի 12-րդ դասարանը։ Հաճախում է Զ. Պավիլաշվիլու անվանտաղանդավոր երեխաների կենտրոնական դպրոցի ջութակի բաժին, ինչպես նաև Թբիլիսիի համար 2 երաժշտական դպրոց։ Ամեն տարի Թբիլիսիում անցկացվող «Գարունը գարնան մեջ» մրցույթին Աննան ներկայացրել է իր դպրոցը։


=== 2002-2010 ===
2008 թվականին մասնակցել է «Մեկ ազգ մեկ մշակույթ» փառատոնին, և նրան ընձեռվել է հնարավորություն երգել Երևանի հրապարակի բեմում։2008-2009 թվականներին մասնակցել է “One world one family”(Մեկ աշխարհ մեկ տուն) փառատոնին։


=== 2010-2012 ===
2010 թվականին մասնակցել է Մակեդոնիայում կայացած Միջազգային երաժշտական մրցույթին, և հաղթել։ Նույն թվականին վրացական «Տաղանդ» հեռուստանախագծում հասել է եզրափակիչ փուլ և գրավել 4-րդ հորիզոնականը, ճանաչվելով տարվա հայտնություն։“Ar daidardo” և “106 Fm Fortuna” ռադիոկայանները հանձնել են նրան պատվոգիր «Տաղանդ» նախագծի «Լավագույն ելույթը» անվանակարգում։ 2010 թվականի հունիսի 30-ին մասնակցել է “Lets change the world for the better”(Փոխենք աշխարհը դեպի ավելի լավը) փառատոնին։ Արտեկում ներկայացրել է Վրաստանը և ստացել պատվոգիր։
2010 թվականին մասնակցել է «Մելոդիա» մրցույթին և արժանացել «Գրան պրի» մրցանակին։ 2010 թվականի մայիսի 26-ին, Վրաստանի անկախության օրը, երգել է նվագախմբի հետ բաց երկնքի տակ։ 2011 թվականի մայիսի 6-ին Մարիամ Կախելիշվիլիի հետ Բաթումիում կատարել է ոստիկանության հիմնը։
2011 թվականի դեկտեմբերի 3-ին «Քենդի» խմբի կազմում եկել է Հայաստան ներկայացրել են Վրաստանը Մանկանան Եվրատեսիլ 2011-ում և հաղթել։
2012 թվականի մայիսի 26-ին Վրաստանի անկախության օրը Քութայիսում՝ խորհդարանի շենքի բացման առթիվ, կատարել է Վրաստանի հիմնը։


=== 2013 թվական և Հայաստանի ձայնը ===
2013 թվականին երբ մերկնարկեց Հայաստանի ձայնը 2 նախագիծի հայտագրումը Աննան «Արի տուն» ծրագրի շնորհիվ Հայաստանում էր։ Նա հայտագրվում է մրցույթին և անցնում «կույր լսումներ»ի փուլ։ Հանդես է գալիս հոկտեմբերի 13-ին «կույր լսումներ» փուլին, որտեղ նա կարողանում է պտտեցնել 4 մարզիչներից 3-ին՝ Հայկոյին, Քրիստինե Պեպելյանին և Շուշան Պետրոսյանին։ Մարզիչներից նա ընտրեց Հայկոյին, սակայն նոյեմբերի 9-ին «մենամարտ» փուլում Հայկոն առաջնությունը տվեց Աննայի մրցակցին Արմեն Հովհաննիսյանին, սակայն Քրիստինե Պեպելյանը «գողացավ» Աննային և նա պայքարը շարունակեց Քրիստինեի թիմում։ Դեկտեմբերի 7-ին «նոկաուտ» փուլում նա «նոկաուտի» ենթարկեց Անահիտ Պետրոսյանին, և հայտնվեց գալահամերգների փուլում։Դեկտեմբերի 29-ին եզրափակչում նա ստացավ քվեների մեծամասնությունը և ճանաչվեց «Հայաստանի ձայնը 2» նախագծի հաղթող։


== Սինգլներ ==


== Տես նաև ==
Քենդի (խումբ)
Հայաստանի ձայնը 2


== Ծանոթագրություններ ==
Ելևեռե

Ելևեռե (էստ․՝ Jälevere), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ցիցքար (լեռ, Գեղարքունիքի մարզ)

Անվան այլ կիրառումների համար տե՛ս՝ Ցիցքար (այլ կիրառումներ)Ցիցքար, լեռնագագաթ Հայաստանի Գեղարքունիքի մարզում, Արեգունի լեռների հյուսիսարևելյան մասում, Կալավան գյուղից 2,5 կմ արևմուտք։ Բարձրությունը 2133 մ է։


== Ծանոթագրություններ ==
Բարբարետ

Բարբարետ, լեռնագագաթ Թուրքիայի Արդվինի մարզուխմ, Պոնտական լեռների արևելյան հատվածում, Ճորոխ գետի ձախ կողմում։ Գտնվում է Արդվին քաղաքից մոտ 6 կմ հարավ-արևմուտք։ Բարձրությունը 1347 մ։


== Ծանոթագրություններ ==